CELEX: 62018TN0723
Language: ro
Date: 2018-12-07 00:00:00
Title: Cauza T-723/18: Acțiune introdusă la 7 decembrie 2018 – Barata/Parlamentul

25.2.2019   
            
            
               RO
            
            
               Jurnalul Oficial al Uniunii Europene
            
            
               C 72/32
            
         
      Acțiune introdusă la 7 decembrie 2018 – Barata/Parlamentul
      (Cauza T-723/18)
      (2019/C 72/41)
      Limba de procedură: engleza
      
         Părțile
      
      
         Reclamant: João Miguel Barata (Evere, Belgia) (reprezentanți: G. Pandey, D. Rovetta și V. Villante, avocați)
      
         Pârât: Parlamentul European
      
         Concluziile
      
      Reclamantul solicită Tribunalului:
      
                  —
               
               
                  anularea, în primul rând, a deciziei Secretariatului General al Parlamentului European din 23 iulie 2018 de respingere a reclamației formulate de reclamant în temeiul articolului 90 alineatul (2) din Statutul funcționarilor Uniunii Europene la 2 februarie 2018 și la 13 aprilie 2018;
               
            
                  —
               
               
                  anularea, în al doilea rând, a deciziei directorului Direcției pentru dezvoltarea resurselor umane din 22 martie 2018 prin care a refuzat reexaminarea cererii reclamantului de a participa la programul de formare privind procedura de certificare pentru anul 2017 și l-a exclus efectiv din procedura de certificare pentru anul 2017;
               
            
                  —
               
               
                  anularea, în al treilea rând, a deciziilor directorului Direcției pentru dezvoltarea resurselor umane din 8 decembrie 2017 și din 21 decembrie 2017 de declarare a inadmisibilității cererii reclamantului, exclusiv din cauza lipsei cuprinsului din cererea sa referitoare la programul de formare din cadrul procedurii de certificare pentru anul 2017;
               
            
                  —
               
               
                  anularea, în al patrulea rând, a deciziei Parlamentului din 1 martie 2018 prin care i s-au comunicat reclamantului rezultatele generale și neincluderea sa pe lista funcționarilor selectați pentru procedura de certificare din anul 2017, ca rezultat a inadmisibilității cererii;
               
            
                  —
               
               
                  anularea, în al cincilea rând, a anunțului de concurs intern din 22 septembrie 2017 distribuit personalului;
               
            
                  —
               
               
                  anularea, în ultimul rând, a listei provizorii care a rezultat a funcționarilor selectați pentru a participa la programul de formare sus-menționat;
               
            
                  —
               
               
                  declararea, cu titlu introductiv, după caz, a nulității și a inaplicabilității articolului 90 din Statutul funcționarilor în prezenta procedură, în temeiul articolul 277 din Tratatul privind funcționarea Uniunii Europene.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv, întemeiat pe încălcarea obligației de motivare, pe încălcarea articolului 25 din Statutul funcționarilor și pe încălcarea articolului 296 din Tratatul privind funcționarea Uniunii Europene.
               
            
                  2.
               
               
                  Al doilea motiv, întemeiat pe încălcarea principiilor proporționalității și bunei administrări, pe încălcarea dreptului la apărare și a dreptului de a fi ascultat ale reclamantului și, prin urmare, pe încălcarea articolului 41 din Carta drepturilor fundamentale a Uniunii Europene.
               
            
                  3.
               
               
                  Al treilea motiv, întemeiat pe încălcarea obligației de bună administrare prevăzute de articolul 41 din Carta drepturilor fundamentale a Uniunii Europene și de asemenea pe eroarea vădită de apreciere.
               
            
                  4.
               
               
                  Al patrulea motiv, întemeiat pe încălcarea articolelor 1, 2, 3 și 4 din Regulamentul nr. 1/58 (1), precum și pe încălcarea principiilor egalității de tratament și nediscriminării.
               
            
         (1)  Regulamentul nr. 1 din 15 aprilie 1958 de stabilire a regimului lingvistic al Comunității Economice Europene (JO 1958, nr. 17, p. 385).